Onsdag eftermiddag var en falsk politibetjent på spil på Vesterbro i Aalborg. Manden ringede på hos en 84-årig kvinde og udgav sig for at være politibetjent. Den 84-årige lukkede manden ind, men bad efterfølgende manden vise legitimation, hvilket fik ham til at flygte fra lejligheden. Efterfølgende opdagede kvinden, at hun havde mistet sit pas og hævekort. Den ældre kvinde beskrev manden som 27-28 år gammel og kraftigt bygget. Han var iført en hvid skjorte og havde et brunt bælte på. Hvis man har oplysninger i sagen, kan man kontakte Nordjyllands Politi på telefon 114. Vagtchefen ved Nordjyllands Politi opfordrer i øvrigt til, at man er opmærksom på tricktyve og ikke lukker fremmede ind i sit hjem.
En 84-årig kvinde fra Aalborg fik besøg af en falsk politibetjent.